ประกาศการปิโตรเลียมแห่งประเทศไทยประกาศการปิโตรเลียมแห่งประเทศไทยเรื่องการจำหน่ายพันธบัตรเพื่อการลงทุนของการปิโตรเลียมแห่งประเทศไทยพ.ศ.๒๕๔๒ ครั้งที่ ๓----------------- อาศัยอำนาจตามความในมาตรา๗ (๑๐) และมาตรา ๕๒ (๓) แห่งพระราชบัญญัติการปิโตรเลียมแห่งประเทศไทย พ.ศ. ๒๕๒๑ผู้ว่าการการปิโตรเลียมแห่งประเทศไทย จึงขอประกาศให้ทราบว่า ข้อ๑การปิโตรเลียมแห่งประเทศไทยจะทำการกู้เงินโดยวิธีออกจำหน่ายพันธบัตร ข้อ๒ พันธบัตรนี้มีชื่อเรียกว่า"พันธบัตรเพื่อการลงทุนของการปิโตรเลียมแห่งประเทศไทย พ.ศ. ๒๕๔๒ ครั้งที่ ๓" ข้อ๓พันธบัตรนี้กระทรวงการคลังเป็นผู้ค้ำประกันต้นเงินและดอกเบี้ย ข้อ๔พันธบัตรนี้เป็นพันธบัตรชนิดระบุชื่อผู้ถือ ข้อ๕ พันธบัตรนี้มีมูลค่าที่ออกรวม ๑,๖๐๐ล้านบาท (หนึ่งพันหกร้อยล้านบาทถ้วน) แบ่งออกเป็น ๑,๖๐๐,๐๐๐ หน่วย (หนึ่งล้านหกแสนหน่วย)โดยมีมูลค่า หน่วยละ ๑,๐๐๐บาท (หนึ่งพันบาทถ้วน) จำหน่ายแก่บุคคลทั่วไปไม่จำกัดประเภทบุคคลและสัญชาติ ข้อ๖พันธบัตรนี้มีกำหนดไถ่ถอนพันธบัตรเมื่อครบกำหนด ๑๐ ปี นับแต่วันออกพันธบัตร โดยเป็นการไถ่ถอนครั้งเดียวเต็มตามจำนวนที่ออกและไม่มีการไถ่ถอนก่อนกำหนด ข้อ๗ วันออกจำหน่ายพันธบัตร คือ วันที่๗ มกราคม ๒๕๔๒ ข้อ๘ วันไถ่ถอนพันธบัตร คือ วันที่ ๗มกราคม ๒๕๔๒ กรณีที่วันไถ่ถอนพันธบัตรตรงกับวันหยุดทำการของธนาคารพาณิชย์ก็ให้เลื่อนวันไถ่ถอนพันธบัตรเป็นวันเปิดทำการถัดไป ข้อ๙ พันธบัตรนี้มีอัตราดอกเบี้ยร้อยละ๘.๗๔๕ ต่อปี การคำนวณดอกเบี้ยจะคำนวณจากมูลค่าขอพันธบัตร โดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรการคำนวณดอกเบี้ยใช้หลักเกณฑ์หนึ่งปีมี ๓๖๕ วันและนับวันตามจำนวนวันที่เกิดขึ้น เศษของหนึ่งสตางค์ให้ปัดทิ้ง ข้อ๑๐การปิโตรเลียมแห่งประเทศไทยจะชำระดอกเบี้ยให้แก่ผู้ถือกรรมสิทธิ์ในพันธบัตรหรือตามคำร้องขอของผู้ถือกรรมสิทธิ์ตามกำหนดเวลาดังนี้ ๑๐.๑ ดอกเบี้ยงวดแรก ชำระในวันที่ ๗ กรกฎาคม๒๕๔๒ ๑๐.๒ ดอกเบี้ยงวดต่อไปชำระทุกๆ ๖ เดือน ทุกๆวันที่ ๗ มกราคมและ ๗ กรกฎาคม ๑๐.๓ดอกเบี้ยงวดสุดท้ายชำระพร้อมกับต้นเงินของพันธบัตร ณวันไถ่ถอนพันธบัตร ๑๐.๔ ถ้าวันครบกำหนดชำระดอกเบี้ยดังที่ระบุใน๑๐.๑ และ ๑๐.๒ตรงกับวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไป ข้อ๑๑การปิโตรเลียมแห่งประเทศไทยมอบหมายให้บริษัทหลักทรัพย์ซิกโก้จำกัดเป็นผู้จัดการจัดจำหน่ายและรับประกันการจำหน่ายพันธบัตร ฯ บริษัทเงินทุนธนชาติจำกัด(มหาชน) และบริษัทเงินทุน ทิสโก้ จำกัด (มหาชน)เป็นผู้จัดจำหน่ายและตัวแทนการจำหน่ายพันธบัตร ฯ ข้อ๑๒ธนาคารแห่งประเทศทำหน้าที่รับผิดชอบในการเป็นนายทะเบียนและตัวแทนการจ่ายเงินพันธบัตร และการจัดการอื่นๆที่จำเป็นเพื่อผลประโยชน์ในการนี้ ข้อ๑๓ การโอนสิทธิ์หรือการจำนำพันธบัตรให้ทำโดยนำพันธบัตรไปจดทะเบียนการโอนกรรมสิทธิ์หรือการจำนำที่ธนาคารแห่งประเทศไทยซึ่งได้รับแต่งตั้งให้เป็นนายทะเบียนและตัวแทนการจ่ายเงินของพันธบัตรนี้การโอนสิทธิ์หรือการจำนำพันธบัตร หรือการเปลี่ยนแปลงเงื่อนไข จะกระทำในระยะเวลา ๑ เดือนก่อนวันครบกำหนดชำระดิกเบี้ยตามข้อ ๑๐และวันไถ่ถอนพันธบัตรตามข้อ ๘ มิได้เว้นแต่นายทะเบียนจะเห็นสมควร ข้อ๑๔กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญ ข้อ๑๕พันธบัตรนี้มิให้ถือว่าฉบับใดสมบูรณ์ เว้นแต่พนักงานธนาคารแห่งประเทศไทยซึ่งผู้ว่าการการปิโตรเลียมแห่งประเทศไทยได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้ว ข้อ๑๖ ในกรณีที่พันธบัตรชำรุด สูญหายหรือถูกทำลายด้วยประการใดๆธนาคารแห่งประเทศไทยจะออกพันธบัตรบัตรให้ใหม่เมื่อผู้ถือกรรมสิทธิ์ในพันธบัตรได้ปฏิบัติตามระเบียบของธนาคารแห่งประเทศไทยแล้วโดยติดต่อที่ธนาคารแห่งประเทศไทย ข้อ๑๗ การดำเนินงานตามข้อ ๑๓และ/หรือข้อ ๑๖ ผู้ถือกรรมสิทธิ์ในพันธบัตรจะต้องเสียค่าใช้จ่ายต่างๆ เพื่อการนั้นด้วย ประกาศณ วันที่ ๖ มกราคม พ.ศ. ๒๕๔๒ พละ สุขเวช ผู้ว่าการการปิโตรเลียมแห่งประเทศไทย[รก.๒๕๔๒/๗ง/๑๗๙/๒๖ มกราคม ๒๕๔๒] อัมพิกา/พิมพ์ ๑๙/๓/๔๕